બિલ્ડર ગ્રૂપના ચાલતી ચર્ચા મુજબ શાયોના ગ્રૂપના બિલ્ડર યોગેશ પટેલ, એચએન સફલ ગ્રૂપના બિલ્ડર ધીરેન વોરા અને અન્ય બિલ્ડરે દૂધેશ્વર વિસ્તારની બંધ મિલની જગ્યા ખરીદી હતી. જે મામલો સુપ્રીમ કોર્ટ સુધી પહોંચ્યો હતો. આ જગ્યા બાબતની હિસાબના 40 કરોડની રકમનો વિવાદ છે. આ મામલે ધીરેન વોરા અને યોગેશ પટેલ વચ્ચે બોલાચાલી પણ થઈ હતી.જોકે, ધીરેન વોરા પર હુમલો કરવા પાછળ શું કારણ જવાબદાર હતું તે હવે પોલીસ તપાસમાં બહાર આવશે. સેટેલાઈટ પોલીસ સ્ટેશનમાં પોલીસ ફરિયાદ થતાં શહેરની બિલ્ડર લોબીમાં તરેહ તરેહની ચર્ચાઓ ચાલુ થઈ ગઈ છે. બન્ને ગ્રૂપ મીડિયાથી બચવા માટે સતત પ્રયાસો કરી રહ્યા છે. બંને ગ્રૂપના બિલ્ડરો કાયદાકીય સલાહ મેળવી રહ્યા હોવાનું પણ જાણવા મળે છે.